b"\n_START_ARTICLE_\nRa\xc3\xbcl I de Vermandois\n_START_SECTION_\nBiografia\n_START_PARAGRAPH_\nFill d'Adelaida de Vermandois i d'Hug I el Gran, fill del rei Enric I de Fran\xc3\xa7a, era cos\xc3\xad germ\xc3\xa0 del rei Llu\xc3\xads VI de Fran\xc3\xa7a. Va aportar el seu suport a aquestos \xc3\xbaltims contra els barons refractaris a l'autoritat reial. _NEWLINE_Havent perdut un ull en el transcurs de la presa del castell de Livry el 1129, l'any seg\xc3\xbcent, al setge de Coucy, va ferir mortalment a Tom\xc3\xa0s de Marle, senyor de Coucy, que temps enrere havia matat al seu germ\xc3\xa0 Enric (1091-1130), senyor de Chaumont-en-Vexin. El novembre de 1131, el rei Llu\xc3\xads VI el va nomenar senescal._NEWLINE_Poc despr\xc3\xa9s de la mort de Llu\xc3\xads VI el 1137, sostingu\xc3\xa9 temporalment la causa de la reina mare Adelaida de Savoia que temia que el seu dot fos utilitzat al servei de l'Estat pel seu fill Llu\xc3\xads VII ajudat de l'abat Suger.   _NEWLINE_Fidel a la Corona de Fran\xc3\xa7a, Llu\xc3\xads VII li va proposar la germana de la seva dona (Elionor d'Aquit\xc3\xa0nia) anomenada Petronela d'Aquit\xc3\xa0nia (vers 1125 \xe2\x80\xa0 1151). Per poder casar-se amb ella, Ra\xc3\xbcl va repudiar el 1142 la seva primera esposa Elionor de Blois. L'esposa abandonada es va queixar llavors al seu germ\xc3\xa0 Teobald IV, comte de blois i de Xampanya, que es va rebel\xc2\xb7lar al seu torn contra el rei de Fran\xc3\xa7a. El papa Innocenci II intervingu\xc3\xa9 anul\xc2\xb7lant aquest matrimoni i va excomunicar als nous esposos aix\xc3\xad com als bisbes que havien consentit de beneir la seva uni\xc3\xb3. No obstant el papa Eugeni III que va succeeir a Innocent II, va legitimar aquest segon matrimoni al concili celebrat a Reims el 1148. _NEWLINE_Durant l'abs\xc3\xa8ncia de Llu\xc3\xads VII (que havia marxat a la segona croada), el 1145, Ra\xc3\xbcl es va quedar a Fran\xc3\xa7a en qualitat de regent del regne amb Suger. Despr\xc3\xa9s de la tornada de Llu\xc3\xads, Ra\xc3\xbcl, que va quedar vidu de Petronela, la seva segona esposa, es va casa de nou el 1152 amb Laureta d'Als\xc3\xa0cia (vers 1125  \xe2\x80\xa0 1151), filla de Teodoric d'Als\xc3\xa0cia, comte de Flandes."